Coachella muusikafestival toimub alles aprillis, kuid juba on selge, et sellest kujuneb suuremat sorti moeüritus – H&M on festivali organisaatoritega kampa löönud, et luua vabaõhupeo jaoks kollektsioon.
H&M Loves Coachella jõuab Põhja-Ameerika H&M’i kaubamajadesse 19. märtsil ning mujale maailma 26. märtsil. Boho-stiili esindav kollektsioon koosneb pitssärkidest, kombinesoonidest, T-särkidest, kottpükstest ja šortsidest, mille hinnavahemik on 5-50 dollarit.
Rita Ora, Pharrell, David Beckham ja Damian Lillard püüavad selles videos selgeks mõelda, mida tähendab olla superstaar. Selgub, et mitte keegi neist ei ole superstaar. Küll aga on seda Adidas Superstar tossud!
Siin on streetstyle, millesarnast te varem näinud ei ole! 5-7. detsembrini toimus Portugalis, Portos, koomiksi-ja teleseriaalide mess Comic-Con. Tegemist on eeskätt fännidele suunatud üritusega, kus fännid saavad kohtuda näitlejatega oma lemmikseriaalidest ja koomiksikunstnikega. Toimuvad autogrammitunnid, vestluspaneelid jms, lisaks müüakse kõikvõimalikku koomiksite, videomängude ja seriaalidega seotud tavaari. Kuulsaim Comic-Con toimub igal suvel Ameerikas, San Diegos, Portugalis leidis see aset esmakordselt.
Porto Comic-Conil kohtusid fännidega näiteks näitleja Natalie Dormer, kes tuntud seriaalist “Troonide mäng” ja “Näljamängude” triloogiast, Tom Riley, Blake Ritson ja Elliot Gowan seriaalist “Da Vinci deemonid”, animasarja Simpsonid üks kirjanikest Ian Boothby jt.
Telekanali Fox kutsel oli kohal ka Mood, et teha mõned ägedad intervjuud ja pildistada oma lemmikkangelasteks riietunud fänne – kostüümidraama käib Comic-Coni messiga kaasas sama kindlalt nagu aplaus pärast moeshowd!
Karl Lagerfeld näitab oma võimeid pagariäris – moekeiser on disaininud Tokyo restoranile Beige huulepulgakujulise tordi. Karamelli- ja tumeda šokolaadi toonides tort jäljendab Chanel Rouge Coco Shine huulepulka. Torte tehakse vaid sada ja esialgu ei tea keegi, kuidas need maitsevad.
Pirelli 2015. aasta kalender on valmis ja see on sama provokatiivne nagu igal aastal. Pildistas Steven Meisel, stiliseeris Carine Roitfeld, jumestas Pat McGrath.
Osalesid modellid Gigi Hadid, Candice Huffine, Carolyn Murphy, Cameron Russell, Isabeli Fontana, Adriana Lima, Raquel Zimmermann, Karen Elson, Joan Smalls, Natalia Vodianova, Sasha Luss ja Anna Ewers. Vaata pilte siit.